Whistle (երգ)

«Whistle» (կորեերեն՝ 휘파람, ռոմ․` Հվի պարամ), հարավկորեական Blackpink գըրլ բենդի կողմից ձայնագրված երգ։ Այն թողարկվել է 2016 թվականի օգոստոսի 8-ին «Boombayah» երգի հետ միասին «Square One» թվային սինգլի տեսքով։ Երաժշտության հեղինակներն են B.I.-ին, Թեդի Փաքը և «Bekuh BOOM»-ը, իսկ երգը գրել են վերջին երկուսը՝ ներառյալ Future Bounce-ը։ Երաժշտորեն «Whistle»-ը տատանվում է մինիմալիստական հիփ հոփի և ավելի կիթառային փոփ կոմպոզիցիայի միջև։ Երգի բառերի մեջ օգտագործվում են սուլող մոտիվներ՝ նկարագրելու համար սիրո կոչը և բաբախող սրտի ռիթմը։
Blackpink դեբյուտային հեռուստաներկայացումը տեղի է ունեցել 2016 թվականի օգոստոսի 14-ին SBS Inkigayo ալիքով, որտեղ Blackpink-ը կատարեց «Whistle» երգը «Boombayah»-ի հետ միասին։ Երգը ունեցավ կոմերցիոն հաջողություն, իսկ «Whistle» երգը Gaon Digital Chart-ում գրավեց առաջին տեղը։ Սա եղավ խմբի առաջին դեբյուտային երգը, որը հասավ «perfect all-kill» կարգավիճակին հարավկորեական չարթերում։ Այն նաև ցուցադրվել է Freeform ալիքի «Յուղոտ շրիֆտ» սերիալի փորձնական էպիզոդում։


== Նախապատմություն և ստեղծագործություն ==
YG Entertainment-ը խմբի վերջնական կազմի ու անվանման մասին հայտարարեց 2016 թվականի հունիսի 29-ին՝ մի քանի թիզերներից հետո։ Օգոստոսի 6-ին լեյբլը հայտարարեց երկու գլխավոր երգերից երկրորդի վերնագիրը, որը օգոստոսի 8-ին «Boombayah»-ի հետ միասին թողարկվեց թվային ձևաչափով՝ «Square One» սինգլային ալբոմում։ Երգը գրվել է B.I.-ի, Թեդի Փաքի և Bekuh Boom-ի կողմից, իսկ պրոդյուսերությամբ զբաղվել են թվարկվածներից վերջին երկուսը և Future Bounce-ը։


== Տեսահոլովակ ==
«Whistle» երգի տեսահոլովակը նկարահանվել է VM Project Architecture-ից  Բոմջին Ջ-ի կողմից և թողարկվել է 2016 թվականի օգոստոսի 8-ին  Blackpink-ի պաշտոնական YouTube-յան ալիքում։ 5 օրում այն դիտումներով գրեթե գերազանցեց 10 միլիոն-ի շեմը։ 2016 թվականի օգոստոսի 18-ին թողարկվեց «Whistle»-ի համար պարի փորձերի տեսանյութը։ 2020 թվականի հունիսի դրությամբ տեսանյութը գերազանցել է 500 միլիոն դիտումը։


== Առաջընթաց ==
Blackpink-ը սկսեց հայտնվել Հարավային Կորեայի 2016-ի օգոստոսի 14-ին Inkigayo հեռարձակմամբ հեռուստատեսային երաժշտական ծրագրերում, որտեղ մեկ շաբաթ անց նրանք նվաճեցին իրենց առաջին գավաթը «Whistle» երգի համար՝ դառնալով ամենաարագ այդ արդյունքին հասած կանանց խումբը։ ։


== Ակնարկներ ==
Billboard K-Town-ից Ջեֆ Բենջամինը կարծում է, որ Blackpink-ը «ընդգրկում է հիփ-հոփի և ակումբային հնչյունների զգայունությունը, որոնց շնորհիվ նրանց նախորդները գրավել են միջազգային ճանաչում»՝ նկատի ունենալով իրենց գործընկերներին` PSY-ին, Big Bang-ին և 2NE1-ին։ Նա նաև նշեց, որ երգը «միավորում է կրքոտ երգեցողությունը և երիտասարդ հիփ-հոփը նվազագույն հարվածային գործիքով, բասով և անհերքելի սուլոցով»։ Rolling Stone-ից Բրիթանի Սփանոսը Blackpink-ին ընդգրկում է իր «10 նոր արտիստներ, որոնց մասին դուք պետք է իմանաք. սեպտեմբեր 2016»՝ ասելով. «Հնչյունների և բարձրակարգ թվիթերի բումից հետո վարակիչ «Whistle»-ը կարծես կատարյալ փոփ թարմացում լինի»։ Entertainment Weekly-ից Ջոի Նոլֆին ասում է, որ երգը «արագորեն ջերմություն է բարձրացնում՝ համատեղելով մատների գրավիչ կտտոցները, էլեկտրական կիթառի ռիֆերը, հսկա բասը և իհարկե սուլոցը ... դա ընդհանրապես անտեղի չէր հնչի՝ ամերիկյան չարթերում բարձր դիրքեր զբաղեցնելով։


== Առևտրային հաջողություն ==
Հարավային Կորեայում «Whistle»-ը ստացավ «perfect all-kill» կարգավիճակը՝ կարգավիճակ, որով երգը գլխավորում է բոլոր հիթ-շքերթները, ինչպես ամենօրյա, այնպես էլ իրական ժամանակում, ինչպես նաև գլխավորում է շաբաթական Instiz iChart-ը։ Այն Blackpink-ին դարձրեց առաջին և մինչ մեր օրերը դեռևս միակ խումբը, որը իր դեբյուտային սինգլով հասավ նման կարգավիճակի։ «Whistle» Gaon Digital Chart-ում 2016 թվականի օգոստոսի 7-13 չարթում 150747 բեռնումների վաճառքով զբաղեցրեց առաջին հորիզոնականը, ավելի, քան Download Chart կոմպոնենտը՝ 4302547 հոսքերով։ 2019 թվականի նոյեմբերի դրությամբ, Հարավային Կորեայում երգը թվային ձևով ներբեռնվել է ավելի քան 2,500,000 անգամ։ 
ԱՄՆ-ում «Whistle»-ը Billboard World Digital Songs աղյուսակում գրավեց 2-րդ տեղը։ «Square One» սինգլի երկու երգերն էլ բաժանվեցին յուրաքանչյուրը մոտ 6000 բեռնումներով, իսկ «Boombayah»-ն մի փոքր ավելի շատ էր վաճառվել։ Երկրորդ շաբաթվա ընթացքում «Whistle»-ը գրավել է աղյուսակի 3-րդ հորիզոնականը։


== Չարթեր ==


== Պարգևներ ==


=== Երաժշտական շոուների պարգևներ ===


== Ծանոթագրություններ ==